Predlog SKLEP SVETA o podpisu Protokola o spremembi Sporazuma o pomorskem prevozu med Evropsko skupnostjo in njenimi državami članicami na eni strani ter Vlado Ljudske republike Kitajske na drugi strani zaradi upoštevanja pristopa Republike Hrvaške k Evropski uniji /* COM/2014/0691 final - 2014/0326 (NLE) */





OBRAZLOŽITVENI MEMORANDUM 1. OZADJE PREDLOGA V skladu z Aktom o pristopu Republike Hrvaške[1] bo Hrvaška pristopila k sporazumom, ki so jih pred pristopom Hrvaške sklenile ali podpisale države članice EU in Unija z eno ali več tretjimi državami, na podlagi protokola k navedenim sporazumom. S Sklepom Sveta z dne 14. septembra 2012[2] je bila Komisija pooblaščena za začetek pogajanj z zadevnimi tretjimi državami, da se sklenejo ustrezni protokoli. Sporazum o pomorskem prevozu med Evropsko skupnostjo in njenimi državami članicami na eni strani ter Vlado Ljudske republike Kitajske na drugi strani je bil podpisan 6. decembra 2002 v Bruslju in sklenjen s sklepom Sveta z dne 28. januarja 2008, veljati pa je začel 1. marca 2008. Komisija je zato s pogajanji dosegla dogovor o Protokolu na podlagi pogajalskih direktiv, ki jih je sprejel Svet 14. septembra 2012, in posvetovanj s posebnim odborom, ki ga je imenoval Svet. Osnutek Protokola so Komisija in kitajski predstavniki parafirali 20. junija 2014 v Bruslju. Po pogajanjih z Ljudsko republiko Kitajsko se predložita naslednja predloga: (i) predlog sklepa Sveta o podpisu Protokola k Sporazumu (v nadaljnjem besedilu: Protokol); (ii) predlog sklepa Sveta o sklenitvi Protokola, ki ga Svet sprejme v primernem času po podpisu Protokola. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Pogajanja z Ljudsko republiko Kitajsko so bila uspešno zaključena s parafiranjem Protokola 20. junija 2014. 3. PRAVNI ELEMENTI PREDLOGA Na podlagi Protokola Republika Hrvaška postane pogodbenica Sporazuma, pri čemer Protokol vsebuje potrebne jezikovne prilagoditve Sporazuma zaradi pristopa Hrvaške. Vsebina Sporazuma se ne spreminja. Komisija predlaga Svetu, da v imenu Evropske unije in njenih držav članic odobri podpis Protokola k Sporazumu o pomorskem prevozu med Evropsko skupnostjo in njenimi državami članicami na eni strani ter Vlado Ljudske republike Kitajske na drugi strani zaradi upoštevanja pristopa Hrvaške k EU. Po podpisu Protokola bo Svet v primernem času obravnaval drugi predlog, tj. o sklenitvi Protokola. 2014/0326 (NLE) Predlog SKLEP SVETA o podpisu Protokola o spremembi Sporazuma o pomorskem prevozu med Evropsko skupnostjo in njenimi državami članicami na eni strani ter Vlado Ljudske republike Kitajske na drugi strani zaradi upoštevanja pristopa Republike Hrvaške k Evropski uniji SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 100(2) v povezavi s členom 218(5) Pogodbe, ob upoštevanju Akta o pristopu Republike Hrvaške, zlasti člena 6(2) Akta, ob upoštevanju predloga Evropske komisije, ob upoštevanju naslednjega: (1) Sporazum o pomorskem prevozu med Evropsko skupnostjo in njenimi državami članicami na eni strani ter Vlado Ljudske republike Kitajske na drugi strani (v nadaljnjem besedilu: Sporazum) je bil podpisan 6. decembra 2002 v Bruslju in sklenjen 28. januarja 2008[3], veljati pa je začel 1. marca 2008. (2) Svet je Komisijo 14. septembra 2012 pooblastil, da s pogajanji doseže dogovor o Protokolu o spremembi Sporazuma s Kitajsko zaradi upoštevanja pristopa Republike Hrvaške. (3) Protokol je bil parafiran 20. junija 2014 v Bruslju. (4) Protokol bi bilo zato treba podpisati do zaključka postopkov za njegovo uradno sklenitev – SPREJEL NASLEDNJI SKLEP: Člen 1 1. Podpis Protokola o spremembi Sporazuma o pomorskem prevozu med Evropsko skupnostjo in njenimi državami članicami na eni strani ter Vlado Ljudske republike Kitajske na drugi strani zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic, s pridržkom njegove sklenitve. 2. Besedilo Protokola je priloženo k temu sklepu. Člen 2 Predsednik Sveta imenuje osebe, pooblaščene za podpis Protokola v imenu Evropske unije in njenih držav članic. Člen 3 Ta sklep začne veljati na dan sprejetja. V Bruslju, Za Svet Predsednik [1] UL L 112, 24.4.2012, str. 21. [2] 13351/12. [3] UL L 46, 21.2.2008, str. 23. PRILOGA PROTOKOL O SPREMEMBI SPORAZUMA O POMORSKEM PREVOZU MED EVROPSKO SKUPNOSTJO IN NJENIMI DRŽAVAMI ČLANICAMI NA ENI STRANI TER VLADO LJUDSKE REPUBLIKE KITAJSKE NA DRUGI STRANI k predlogu sklepa Sveta o podpisu Protokola o spremembi Sporazuma o pomorskem prevozu med Evropsko skupnostjo in njenimi državami članicami na eni strani ter Vlado Ljudske republike Kitajske na drugi strani zaradi upoštevanja pristopa Republike Hrvaške k Evropski uniji KRALJEVINA BELGIJA, REPUBLIKA BOLGARIJA, ČEŠKA REPUBLIKA, REPUBLIKA HRVAŠKA, KRALJEVINA DANSKA, ZVEZNA REPUBLIKA NEMČIJA, REPUBLIKA ESTONIJA, HELENSKA REPUBLIKA, KRALJEVINA ŠPANIJA, FRANCOSKA REPUBLIKA, IRSKA, ITALIJANSKA REPUBLIKA, REPUBLIKA CIPER, REPUBLIKA LATVIJA, REPUBLIKA LITVA, VELIKO VOJVODSTVO LUKSEMBURG, REPUBLIKA MADŽARSKA, REPUBLIKA MALTA, KRALJEVINA NIZOZEMSKA, REPUBLIKA AVSTRIJA, REPUBLIKA POLJSKA, PORTUGALSKA REPUBLIKA, ROMUNIJA, REPUBLIKA SLOVENIJA, SLOVAŠKA REPUBLIKA, REPUBLIKA FINSKA, KRALJEVINA ŠVEDSKA, ZDRUŽENO KRALJESTVO VELIKA BRITANIJA IN SEVERNA IRSKA, v nadaljnjem besedilu „države članice“, ki jih zastopa Svet Evropske unije, in EVROPSKA UNIJA, v nadaljnjem besedilu „Unija“, ki jo zastopa Svet Evropske unije, na eni strani ter VLADA LJUDSKE REPUBLIKE KITAJSKE na drugi strani, SO SE – OB UPOŠTEVANJU pristopa Republike Hrvaške k Evropski uniji 1. julija 2013 – DOGOVORILI O NASLEDNJEM: ČLEN 1 Republika Hrvaška je pogodbenica Sporazuma o pomorskem prevozu med Evropsko skupnostjo in njenimi državami članicami na eni strani ter Vlado Ljudske republike Kitajske na drugi strani, ki je bil podpisan 6. decembra 2002 v Bruslju in je začel veljati 1. marca 2008 (v nadaljnjem besedilu: Sporazum). ČLEN 2 Besedilo Sporazuma v hrvaškem jeziku, priloženo k temu protokolu, postane verodostojno pod istimi pogoji kot druge jezikovne različice, sestavljene v skladu s členom 14 Sporazuma. ČLEN 3 Pogodbenice se po diplomatski poti medsebojno uradno obvestijo o zaključku notranjih pravnih postopkov za začetek veljavnosti tega protokola. Protokol začne veljati na datum prejema zadnjega uradnega pisnega obvestila. ČLEN 4 Ta protokol je sestavljen v xxxx, dne xx. [mesec] 20zz v dveh izvodih v angleškem, bolgarskem, češkem, danskem, estonskem, finskem, francoskem, hrvaškem, grškem, italijanskem, latvijskem, litovskem, nemškem, madžarskem, malteškem, nizozemskem, poljskem, portugalskem, romunskem, slovenskem, slovaškem, španskem, švedskem in kitajskem jeziku, pri čemer je vsako od teh besedil enako verodostojno. ZA DRŽAVE ČLANICE ZA EVROPSKO UNIJO || ZA VLADO LJUDSKE REPUBLIKE KITAJSKE